text: 15 landmænd - og en hulens masse maskiner
  05 februar 2013 kl. 14.23
  En flok landmænd fra Sønder Hygum har set store fordele ved at eje landbrugsmaskiner i fællesskab.
  Fælleseje - det er noget vi normalt forbinder med Christinia eller kommunist-Kina, men begrebet findes skam også på Sønder Hygum-egnen ved Rødding.
  15 landmænd har siden 1995 praktiseret et maskinfællesskab - de køber harver, såmaskiner og gyllevogne sammen og deles om dem.
  Hvert år samles medlemmerne af fællesskabet for at gøre maskinerne klar til sæsonen - og det gjorde de i dag.
  